Jirrifjutaw li jitilqu minkejja li kulħadd qed jiġi evakwat
Madwar 80 persuna rrifjutaw li jitilqu minn djarhom f'Chalcots Estate f'Londra fejn 650 propjetà ġew evakwati minħabba raġunijiet ta' sigurtà b'rabta ma' nirien. Il-Kunsill ta' Camden ħa din id-deċiżjoni b'mod immedjat biex jevakwa aktar minn 800 residenza l-Ġimgħa li għadda, iżda diversi persuni rrifjutaw li jobdu din l-ordni. Il-binjiet għandhom materjal simili tal-bini li nħakem minn nirien kbar f'Grenfell. Espert fil-qasam tas-sigurtà sostna li l-evakwazzjoni ma kinitx waħda sabiħa b'madwar 4,000 persuna jitilqu mill-binjiet f'Camden, fejn tpoġġew f'akkomodazzjonijiet, lukandi jew ma' membri tal-familja b'mod temporanju. Iżda minkejja l-periklu, u kif ukoll ir-residenzi temporanji biex titranġa s-sitwazzjoni ta' materjal perikoluż, 83 residenti baqgħu fejn kienu u rrifjutaw li jitilqu.